Қызылордада оқушыны жезөкшелікке мәжбүрлеген 8 күдікті қамалды
DATE: 19:38, 25 Тамыз 2024 | GMT +5
TITLE: Қызылордада оқушыны жезөкшелікке мәжбүрлеген 8 күдікті қамалды
URL: https://kaz.inform.kz/news/kizilordada-okushini-zhezokshelkke-mazhburlegen-8-kudkt-kamaldi-eaa588/
META: DATE: 19:38, 25 Тамыз 2024 | GMT +5
TOTAL WORDS: 189
AUTHOR(S):
TEXT: Министрлік Қызылорда облысы полиция департаментінің тергеу басқармасы кәмелетке толмағандарды жезөкшелікпен айналысуға тарту фактісі бойынша Қылмыстық кодекстің 134-бабының 3-бөлігі бойынша тергеу жүргізіп жатқанын хабарлады. «Бұдан басқа, осы қылмыстық іс шеңберінде ҚК бірнеше бабы бойынша, оның ішінде жезөкшелікпен айналысуға арналған притон ұйымдастыру және жеңгетайлық, бопсалау, есірткі құралдарын, психотроптық заттарды, олардың аналогтарын қолдануға көндіргені үшін, азаптау үшін, кәмелетке толмаған баланы тәрбиелеу жөніндегі міндеттерді орындамағаны үшін тергеу жүріп жатыр», - деп жауап берді министрлік редакцияның ресми сұрауына. Сондай-ақ, осы фактілер бойынша 8 күдіктіге сот «қамауда ұстау» түріндегі бұлтартпау шарасын таңдады, біреуі үйқамақта. Бұдан басқа, осы факті бойынша жауапты лауазымды тұлғаларға қатысты жүргізілген қызметтік тергеу нәтижесінде Қызылорда облысы ПД бірқатар қызметкерлері қатаң тәртіптік жауапкершілікке тартылған. Еске салсақ, Қызылорда қаласында мектеп оқушылары «сыныптасын секс-құлдықта ұстады» деген күдікке ілінді. Бір топ жасөспірім 16 жасар қызды қинап ұстағаны, есірткі беріп, жезөкшелікпен айналысуға мәжбүрлегені туралы ақпарат тарады. Оқушы қыздың атаанасы жағдайды қоғамдық қорға хабарлаған. Қызылорда полициясы аталған дерек бойынша күдіктілерді ұстап, уақытша ұстау изоляторына қамады. Кейін күдікке ілінген мектеп оқушылары үйқамаққа ауыстырылды. Оқиғаға байланысты №7 мектеплицей директоры, тәрбие ісі жөніндегі орынбасары, психологы, әлеуметтік педагогі, сынып жетекшілері жұмыстан босатылды. Бұл жағдайға сондай-ақ Оқу-ағарту министрі Ғани Бейсенбаев пікір білдірген болатын
